****

**INVITAȚIE PARTICIPARE**

**CONCURS PENTRU PROMOVAREA DIVERSITĂȚII**

**Prin prezenta invităm unitatea dvs. de învățământ să desemneze o echipă formată dintr-un profesor și 2 elevi pentru participarea la Concursul cu premii „În lumea minorităților” organizat în cadrul Galelor minorităților „minore” desfășurate prin proiectul MINORITĂȚI „MINORE”.**

Proiectul **MINORITĂȚI MINORE** se derulează în cadrul Programului PA17/RO13 „Promovarea diversității în cultura și artă în cadrul patrimoniului cultural european” șieste finanțat printr-un Grant oferit de Norvegia, Islanda, Liechtenstein și Guvernul României. Proiectul este derulat de **Fundația Corona** din Iași în parteneriat cu **Muzeul Național al Literaturii Române Iași**.

Minoritățile abordate în cadrul proiectului și al concursului sunt: germanii (sași și șvabi), evrei, turcii, rușii lipoveni și ucraineni. Reprezentând aproximativ 22% din populația României în perioada interbelică, minoritățile naționale au înregistrat un declin constant ajungând ca astăzi doar 10% dintre cetățeni să facă parte dintr-o minoritate națională.

Pentru a nu lăsa uitării contribuția și impactul pe care aceste comunități etnice le-au avut asupra culturii românești, proiectul **MINORITĂȚI „MINORE”** urmărește recuperarea, conștientizarea, promovarea și valorificarea moștenirii cultural-istorice a celor 5 minorități naționale amintite anterior.

**Concursul urmărește implicarea activă a tinerilor în recuperarea, conștientizarea și promovarea moștenirii cultural-istorice a minorităților naționale cu slabă vizibilitate în prezent (germanii, evrei, turcii, rușii lipoveni și ucraineni).**

În organizarea concursului vor fi selectate echipe formate din 2 elevi și 1 profesor coordonator din 25 de unități de învățământ la nivel național. Fiecare echipă urmează să amenajeze **câte un stand tematic prin care să fie promovată una din cele 5 minorități**. Standurile vor fi expuse, evaluate și premiate în cadrul unor evenimente organizate prin proiectul, 5 Gale ale minorităților enumerate mai jos după următorul program:

|  |  |  |
| --- | --- | --- |
| **GALA** | **ORAȘ** | **DATA** |
| **EVREI** | Iași | 16.01.2016 |
| **UCRAINENI** | Cluj Napoca | 30.01.2016 |
| **GERMANI** | Timișoara | 13.02.2016 |
| **LIPOVENI+TURCI** | Constanța | 26.02.2016 |
| **Toate minoritățile** | București | 27.02.2016 |

Pentru pregătirea standurilor se vor avea în vedere expunerea și realizarea de fotografii, planșe, colaje, căsuțe, desene, machete, păpuși, expunerea de cărți sau obiecte tradiționale și artizanale, etc. Parte din costurile de amenajare vor fi decontate prin proiect.

Echipele înscrise la concurs vor participa la evenimentul la care se înscriu pentru a-și promova standurile către ceilalți participanți la eveniment (specialiști, reprezentanți minorități, publicul larg).

**Oferim premii consistente pentru echipele implicate în concurs:** Premiul 1: 200 lei/persoană; Premiul 2: 150 lei/persoană; Premiul 3: 100 lei/persoană; Mențiune: 50 lei/persoană.

Premiile constau în obiecte/vouchere valorice.

Mai multe detalii cu privire la proiect și concurs, puteți găsi în Ghidul atașat.

Cu stimă,

Bogdan Romanică

Manager proiect

**GHID PARTICIPANȚI**

**CONCURS PENTRU PROMOVAREA DIVERSITĂȚII**

**„ÎN LUMEA MINORITĂȚILOR”**

1. **GENERALITĂȚI DESPRE PROIECT**

**Fundația Corona din Iași** în parteneriat cu **Muzeul Național al Literaturii Române Iași** derulează proiectul **MINORITĂȚI „MINORE”**. Proiectul abordează 5 minorități naționale din România care nu beneficiază în prezent de o vizibilitate pe măsura contribuției lor cultural-istorice la cultura și arta românească. Proiectul abordează minoritățile: germani, evrei, turci, ruși-lipoveni și ucraineni.

Proiectul **MINORITĂȚI „MINORE”** este finanțat printr-un Grant oferit de Norvegia, Islanda, Liechtenstein și Guvernul României. Proiectul este derulat de **Fundația Corona** din Iași în parteneriat cu **Muzeul Național al Literaturii Române Iași**.

Scopul proiectului este acela de a recupera printr-un Studiu moștenirea cultural-istorică a minorităților naționale cu slabă vizibilitate în prezent, de a facilita conștientizarea importanței acesteia în rândul publicului larg printr-un film Documentar, de a o promova și valorifica prin evenimente publice (5 Gale ale minorităților „minore”), printr-un Catalog cultural turistic al minorităților (oferte/trasee turistice pentru piața de profil la nivel local și internațional).

Minoritățile abordate în proiect sunt: germanii, evrei, turcii, rușii lipoveni și ucraineni.

În vederea atingerii acestui obiectiv, proiectul pune în practică următoarele activități:

1. Realizarea unui studiu privind patrimoniul minorităților „minore” urmărind recuperarea moștenirii cultural-istorice prin investigarea a 25 de locații/evenimente/personalități legate de cele 5 minorități istorice din România atât la nivel livresc cât și pe teren.
2. Realizarea și difuzarea unui film documentar aducând în prim plan elemente ce țin de istoria interbelică, viața de zi cu zi, meserii și obiceiuri specifice, prezentare a moștenirii cultural-istorice, promovarea unor monumente și evenimente relevante pentru cele 5 minorități. Filmul va fi difuzat în rândul a minim 50.000 de persoane.
3. Organizarea a 5 gale a minorităților minore prin intermediul cărora vor fi promovate și dezbătute rezultatele studiului și filmul documentar. Cei 200 de participanți se vor delecta cu momente artistice specifice și cu mâncăruri tradiționale. Galele vor avea loc în orașe cheie din România. Galele vor găzdui concursuri cu participarea tinerilor.
4. Elaborarea și diseminarea unui catalog cultural turistic urmărind valorificarea moștenirii cultural-istorice prin includerea în cadrul unui circuit turistic a monumentelor și evenimentelor documentate în cadrul studiului și a filmului documentar. Catalogul va fi bilingv și va fi distribuit către 500 de licee din România, 200 de agenții de turism naționale și internaționale, 50 de posturi TV din țară și 50 din străinătate și 100 de organizații/instituții comunități/autorități relevante din țară, din UE și din statele donatoare.
5. **JUSTIFICAREA PROIECTULUI/CONCURSULUI**

Reprezentând aproximativ 22% din populația României în perioada interbelică, minoritățile au înregistrat un declin constant ajungând ca astăzi doar 10% dintre cetățeni să facă parte dintr-o minoritate. Pentru a nu lăsa uitării contribuția și impactul pe care aceste comunități etnice le-au avut asupra culturii românești, proiectul **„Minorități minore”** prezintă elemente culturale-istorice moștenite de la cele 5 minorități amintite anterior.

Declin demografic etnic. De la constituirea României Mari (1918), minorităţile etnice au suferit schimbări majore atât la nivel demografic cât şi structural, unele ca rezultat al politicilor deliberate ale Statului, altele naturale. Conform primului recensământ modern al României mari (1930)[[1]](#footnote-1), în judeţele actuale rezidau 3.157.507 de persoane de altă etnie decât românească (22,11% din populaţia de pe teritoriul actual al României). Conform ultimului Recensământ (2011)[[2]](#footnote-2), în România rezidau 2.091.963 de persoane de altă etnie (10,40% din populaţie).

Declinul diversităţii etnice. Declinul minorităţilor în ultimul secol nu se manifestă uniform la nivel demografic. Se înregistrează o pierdere masivă la nivel de diversitate etnică. În 2011, minorităţile semnificative demografic erau cea a maghiarilor (6,97%) şi cea a romilor (3,09%) care cumulează 10,06% din totalul populaţiei. Restul minorităţilor etnice cumulau în 2011 doar 1,21% din totalul populaţiei[[3]](#footnote-3). Prin comparaţie, în 1930, maghiarii şi romii cumulau 11,67% iar restul minorităţilor cumulau 10,44% din totalul populaţiei de pe teritoriul României actuale[[4]](#footnote-4). O serie de grupuri etnice au dispărut practic din România. Deşi minorităţi importante, care au lăsat o moştenire cultural istorică semnificativă până la Al Doilea Război Mondial, în 80 de ani România a pierdut 99,28% dintre evrei, 94,31% dintre germanii, 88,94% dintre bulgari, 88,82% dintre armeni, 84,16% dintre greci, etc[[5]](#footnote-5).

Minorităţi minore. Proiectul abordează acele minorităţi care, prin comparaţie cu perioada interbelică, sunt în prezent slab reprezentate demografic şi, prin consecinţă, „mai puţin importante” din punct de vedere politic şi mediatic. Ne referim la minorităţile care sunt în prezent subunitare, întrunind mai puţin de 1% din populaţia României.

Moştenirea cultural-istorică. Cultura şi identitatea românească are la bază un mozaic de valori materiale şi imateriale cu influenţe considerabile venite din partea minorităţilor etnice. Printre valorile materiale amintim centre urbane, sate tradiţionale, fortificaţii, biserici, obiecte de artă, etc. Patrimoniul imaterial este şi mai vast. Personalităţi din toate grupurile minoritare au adus contribuţii majore literaturii, artei, medicinii şi ştiinţelor exacte. Comunităţi specializate au participat la progresul comerţului, meşteşugurilor, dreptului contribuind la organizarea politic administrativă a României de azi şi la interconectarea cu spaţii culturale din vest şi din est[[6]](#footnote-6).

Prezenţa minorităţilor „majore” şi absenţa minorităţilor „minore” din spaţiul public actual. Toate minorităţile au drepturi egale garantate de Constituţia României[[7]](#footnote-7) dar şi de Ordonanţa 137/2000 privind combaterea discriminării[[8]](#footnote-8) (reprezentare politică şi civică, acces la învăţământ în limba maternă, s.a.m.d.). Sunt recunoscute 20 de minorităţi naţionale iar la nivel asociativ funcţionează 19 organizaţii reprezentative. Vizibilitatea şi atenţia acordată unor minorităţi reflectă dimensiunea lor demografică actuală, ascunzând adesea diversitatea moştenirii cultural istorice a minorităţilor în declin.

1. **OBIECTIVELE PROIECTULUI**

Proiectul **recuperează**, **conştientizează**, **promovează** şi **valorifică** moştenirea cultural-istorică a minorităţilor „minore” răspunzând nevoii de susţinere a unei diversităţi etnice şi culturale mai largi, istorică dar şi actuală. Proiectul răspunde acestei nevoi printr-un Studiu de recuperare a diversităţii istorice, printr-un Documentar de conştientizare a diversităţii difuzat la nivelul a 50.000 de persoane, prin 5 Gale de promovare a minorităţilor, spaţiu al experimentării directe a diversităţii etnice şi prin elaborarea şi distribuirea în ţară şi străinătate a unui Catalog de promovare turistică a minorităţilor.

**Obiectivul general al proiectului: Recuperarea** prin studiu a moştenirii cultural-istorice a minorităţilor etnice cu slabă vizibilitate în prezent, **conştientizarea** acesteia în rândul publicului larg printr-un film Documentar, **promovarea** şi **valorificarea** ei prin evenimente publice, printr-un Catalog cultural turistic al minorităţilor conţinând oferte/trasee turistice pentru piaţa de profil la nivel local şi internaţional.

**Obiectiv Specific 1: Recuperarea** moştenirii cultural-istorice a minorităţilor naţionale cu slabă vizibilitate în prezent printr-un Studiu cultural-istoric cu privire la 25 de locaţii/evenimente/personalităţi legate de 5 minorităţi istorice din România, utilizând documentarea livrescă şi cercetarea de teren în 5 zone relevante ducând la un Raport de studiu cu privire la minorităţile „minore” din România.

**Obiectiv Specific 2: Conştientizarea** moştenirii cultural-istorice a minorităţilor în rândul marelui public prin realizarea unui film Documentar (50 minute) pornind de la cele 25 de obiective documentate şi difuzarea acestuia la posturi TV şi pe internet cu audienţă în rândul a minim 50.000 de persoane.

**Obiectiv Specific 3: Promovarea** moştenirii cultural-istorice a minorităţilor prin prezentarea şi dezbaterea Studiului iniţial şi a filmului Documentar, prin momente artistice şi culinare (teatru, dans, muzică, bufet tradiţional) în 5 Gale ale Minorităţilor derulate în 5 locaţii cultural-istorice cu participarea a 25 de reprezentanţi ai minorităţilor, a 25 de specialişti în domeniu şi a 200 de spectatori din publicul larg.

**Obiectiv Specific 4: Valorificarea** moştenirii cultural-istorice a minorităţilor prin elaborarea şi promovarea unui Catalog cultural turistic, pornind de la Studiul iniţial şi de la filmul Documentar, prin:

►organizarea a 3 workshop-uri cu 15 reprezentanţi ai minorităţilor, ai agenţiilor de turism şi ai instituţiilor publice pentru dezvoltarea şi testarea a 5 oferte/trasee turistice cu şi despre minorităţi,

►elaborarea si distribuirea unui Catalog cultural turistic al minorităţilor având ataşat filmul Documentar subtitrat în 3 limbi în rândul a 500 de licee din România, 100 de agenţii de turism din ţară şi 100 din străinătate, 50 de posturi TV din ţară şi 50 din străinătate şi 100 de organizaţii/instituţii comunităţi/autorităţi relevante din ţară, din UE şi din statele donatoare.

1. **OBIECTIVUL CONCURSULUI**

**Concursul urmărește implicarea activă a tinerilor în recuperarea, conștientizarea și promovarea moștenirii cultural-istorice a minorităților naționale cu slabă vizibilitate în prezent (germani, evrei, turci, ruși-lipoveni și ucraineni).**

Concursul are loc în cadrul activității nr. 3 ”5 GALE ALE MINORITĂŢILOR „MINORE”” subsumată obiectivului 3. În cadrul acestei activități vor fi organizate 5 evenimente după cum urmează:

|  |  |  |  |  |  |
| --- | --- | --- | --- | --- | --- |
| **GALA** | **ORAȘ** | **DATA** | **LOCAȚIA** | **ADRESA** | **nr. echipe** |
| **EVREI** | Iași | 16.01.2016 | Muzeul Literaturii  Române Iași | Str. Vasile  Pogor, nr. 4 | 4 echipe |
| **UCRAINENI** | Cluj Napoca | 30.01.2016 | Muzeul de Istorie  al Transilvaniei | Str. Constantin  Daicoviciu 2 | 4 echipe |
| **GERMANI** | Timișoara | 13.02.2016 | Muzeul Revoluției  Timișoara | Str. Oituz,  nr. 2B | 4 echipe |
| **RUȘI LIPOVENI**  **+TURCI** | Constanța | 26.02.2016 | Muzeul de Istorie  și Arheologie | Piața Ovidiu  nr. 12 | 8 echipe |
| **Toate**  **minoritățile** | București | 27.02.2016 | Hanu’ Berarilor (Casa Oprea Soare) | Str. Poenaru Bordea, nr. 2 | 5 echipe |
| **TOTAL** |  |  |  |  | **25 echipe** |

**Orarul** derulării fiecărui eveniment: între orele 17.00 – 23.00

La gale vor participa reprezentanți ai celor 5 minorități, specialiști în domeniu, mass media și publicul larg. Se estimează un număr de 50-60 de participanți pentru fiecare eveniment.

În timpul Galelor va fi prezentat Studiul cultural-istoric și va fi proiectat filmul Documentar- ambele realizate în proiect, vor avea loc dezbateri și momente artistice, se vor degusta mâncăruri tradiționale, se va derula un **Concurs de amenajare standuri adresat elevilor și profesorilor**.

Pentru a creșterea impactului proiectului și pentru implicarea tinerilor în recuperarea, conștientizarea și promovarea patrimoniului cultural istoric al minorităților, demarăm **Concursul „În lumea minorităților”** adresat elevilor și profesorilor din școli și licee.

În organizarea concursului vor fi selectate echipe formate din 2 elevi și 1 profesor coordonator din 25 de unități de învățământ la nivel național. Fiecare echipă urmează să amenajeze **câte un stand tematic prin care să fie promovată una din cele 5 minorități**.

1. **ÎNSCRIERE/SELECȚIE ECHIPE**

Prima etapă din cadrul Concursului presupune selecția a 25 de echipe ce vor participa la Concurs, inclusiv 7 echipe de rezervă pentru situațiile neprevăzute.

Pentru înscrierea în cadrul Concursului se va completa **aplicația din Anexa 1 la prezentul ghid.** Aplicația va trebui semnată și ștampilată de directorul (adjunct) al instituției.

La aplicație se va atașa **CV-ul profesorului propus pentru coordonarea echipei formate din 2 elevi.** Totodată, unitatea de învățământ va desemna și cei 2 elevi care vor participa la amenajarea standului.

Aplicațiile împreună cu CV-urile profesorilor coordonatori vor fi evaluate de o comisie de specialiști din domeniu. Se va reuni o comisie formată din 3 membrii care va evalua în panel aplicațiile.

Se va acorda o singură notă per aplicație de la 1 la 10, fiind permisă acordarea de note cu zecimale.

În final se va alcătui un clasament descrescător al aplicațiilor. Primele aplicații (4 la Iași, 4 la Cluj Napoca, 4 la Timișoare, 8 la Constanța și 5 la București) vor fi selectate pentru a participa la eveniment. Următoarele aplicații vor fi menținute pe o listă de rezerve.

În evaluare vor fi luate în considerarea experiența profesorului coordonator în organizarea de activități non-formale/creative cu elevii precum, calitatea proiectului de stand și impactul acestuia.

Unitățile de învățământ vor fi informate oficial asupra rezultatului final.

**Perioadele de înscriere la Concurs sunt următoarele:**

|  |  |  |  |  |
| --- | --- | --- | --- | --- |
| **MINORITATEA**  **ABORDATĂ** | **LOCAȚIE**  **GALĂ** | **DATA**  **ÎNSCRIERILOR** | **Nr. echipe**  **selectate** | **Nr. echipe**  **rezervă** |
| **EVREI** | **Iași** | 25.11.2015 - 15.12.2015 | 4 echipe | 1 echipă |
| **UCRAINENI** | **Cluj Napoca** | 27.11.2015 - 17.12.2015 | 4 echipe | 1 echipă |
| **GERMANI** | **Timișoara** | 3.01.2016 - 25.01.2015 | 4 echipe | 1 echipă |
| **RUSI-LIPOVENI**  **și TURCI** | **Constanța** | 15.01.2016 - 5.02.2015 | 4+4=8  echipe | 1+1=2  echipe |
| **Toate minoritățile** | **București** | 15.01.2016-5.02.2015 | 5 echipe | 2 echipe |

**Unități de învățământ eligibile pentru concurs.**

Invităm reprezentanții unităților de învățământ să ne contacteze pentru înscrierea la concurs.

Concursul este deschis atât unităților de învățământ din mediul urban cât și rural.

Având în vedere asumarea de către organizatori a decontului cheltuielilor de transport și a altor costuri generate de participarea echipelor la cele 5 evenimente, zonele geografice din care vor fi selectate echipele participante este limitată la județele limitrofe celui în care se derulează cele 5 Gale ale minorităților.

|  |  |  |
| --- | --- | --- |
| **MINORITATEA**  **ABORDATĂ** | **LOCAȚIE**  **GALĂ** | **AREAL GEOGRAFIC DE ÎNSCRIERE**  **UNITĂȚI DE ÎNVĂȚĂMÂNT** |
| **EVREI** | Iași | Județele Suceava, Botoșani, Neamț, Iași, Bacău, Vaslui |
| **UCRAINENI** | Cluj  Napoca | Județele Cluj, Maramureș, Bistrița Năsăud, Mureș,  Alba, Bihor, Sălaj |
| **GERMANI** | Timișoara | Județele Timiș, Arad, Hunedoara, Caraș Severin |
| **RUSI-LIPOVENI**  **și TURCI** | Constanța | Jud. Tulcea, Constanța, Brăila, Ialomița, Călărași |
| **TOATE MINORITĂȚILE** | București | Municipiul București și jud. Ilfov |

**Echipe eligibile pentru concurs.**

Echipele vor fi formate dintr-un cadru didactic activ în cadrul unității de învățământ respective.

(Nu există alte limite în acest sens)

Echipele vor fi formate din 2 elevi înscriși în anul școlar 2015-2016 la respectiva unitate de învățământ. Elevii trebuie să fie de nivel V-XII.

Selecția internă a cadrelor didactice și a elevilor va fi responsabilitatea conducerii de învățământ. În constituirea echipelor se va ține cont de principiul egalității de șanse și de principiile meritocrației, luându-se în calcul toate politicile și practicile prin care să nu se realizeze nici o deosebire, excludere restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

Participanții (profesori coordonatori și elevi) pot fi sau, în egală măsură, pot să nu fie membri ai minorităților naționale abordate prin proiect. Astfel se încurajează atât explorarea propriei minorități naționale (în cazul membrilor) dar și a celorlalte minorități de la nivelul țării.

1. **AMENAJARE STANDURI**

Următoarea etapă presupune amenajarea de către echipele selectate a unui stand fiecare funcție de tematica/minoritatea aleasă pentru fiecare eveniment cu obiecte, machete, păpuși, imagini, cărți, etc. reprezentative pentru fiecare minoritate.

În cadrul acestei etape, echipele selectate își vor pregăti materiale de împodobire a unor standuri. Se vor avea în vedere realizarea de fotografii, planșe, colaje, căsuțe, desene, machete, păpuși, expunerea de cărți sau alte obiecte tradiționale și artizanale, etc. Materialele se vor referi strict la minoritatea specifică Galei pentru care echipa s-a înscris.

4 gale vor aborda separat cele 5 minorități (în cadrul galei din Constanța vor fi abordate minoritățile ruși-lipoveni și turci), în timp ce gala de la București va aborda toate cele 5 minorități.

**Caracteristici standuri:**

* Greutate suportată: elementele de încărcare a standurilor (decorațiuni) vor avea maxim 20 Kg.
* Standurile permit expunerea orizontală (obiecte, machete) și verticală (afișe, fotografii, tipărituri).
* Înălțimea standurilor: între 30 – 100 cm;
* Spațiu de expunere orizontală (masă): lățime 70 cm, lungime 100 cm.
* Spațiu expunere verticală: înălțime 70 cm, lungime 100 cm.

Pentru îmbodolirea standurilor, fiecare echipă va primi un **fond de cheltuieli**.

Echipele selectate vor avea minim **2 săptămâni** la dispoziție pentru pregătirea materialelor.

În ziua derulării Galei la care s-au înscris, echipele se vor prezenta cu **2 ore înainte de deschiderea evenimentului pentru amenajarea standului** (între orele 15.00-17.00). Pe parcursul Galei, este obligatorie prezența întregii echipe. Echipele vor trebui să-și promoveze standurile către vizitatori. Echipele pot invita alți participanți. Aceștia trebuie notificați către echipa de organizare.

**Pentru persoanele care nu sunt din localitatea în care se organizează evenimentul se vor asigura**: **decontarea transportului dus-întors** în limita a 100 de lei pe baza documentelor justificative prezentate în original, **o noapte de cazare** în ziua evenimentului și **micul dejun pentru ziua următoare**.

Nu se asigură cina din ziua evenimentului, deoarece în cadrul acestuia este organizat un bufet festiv cu mâncăruri tradiționale. Echipele de concurenți vor participa la o singură Gală.

Organizarea deplasărilor și cazărilor se va realiza împreună cu echipa de proiect.

Fiecare echipă se va organiza pentru transportul materialelor de împodobire a standurilor la și de la locația derulării evenimentelor.

1. **EVALUARE SI PREMIERE**

Evaluarea și premierea standurilor se va realiza în cadrul evenimentelor organizate: Galele minorităților „minore”.

În timpul evenimentelor, echipele implicate vor avea ocazia să-și promoveze propriul stand către participanți, către specialiști și reprezentanții minorităților. Preferințele participanților vor face departajarea între echipele de concurenți.

**Ierarhia câștigătorilor** va fi realizată pe baza punctajelor obținute de fiecare stand conform următoarei formule de calcul:

Nota finală = 70%\*Nota specialiștilor/reprezentanților minorităților (câte 10 pentru fiecare gală) + 30%\*Nota publicului.

Nota specialiștilor va fi calculată pe baza mediei notelor oferite de aceștia.

Nota publicului va fi calculată astfel: Nota 10 pentru echipa ce întrunește cele mai multe voturi. Restul echipelor primesc nota rezultată conform formulei: X = (nr. de voturi primite\*10)/nr. de voturi primite de echipa ce întrunește cele mai multe voturi).

În urma ierarhizării echipelor se va organiza o **sesiune de premiere** în cadrul fiecărei Gale

Se vor acorda următoarele premii:

Premiul 1: 6 premii \* 3 persoane / echipă \* 200 lei valoare premiu / persoană

Premiul 2: 6 premii \* 3 persoane / echipă \* 150 lei valoare premiu / persoană

Premiul 3: 6 premii \* 3 persoane / echipă \* 100 lei valoare premiu / persoană

Mențiune: 7 mențiuni \* 3 persoane / echipă \*50 lei valoare premiu / persoană.

Premiile acordate vor consta în obiecte/vouchere valorice.

Pe lângă premii se vor acorda diplome participanților.

1. **CONTINUITATE**

Materialele de împodobire a standurilor vor fi preluate de către echipele participante și vor fi expuse parțial sau integral în incinta unităților școlare din care provin.

Conducerea unității de învățământ se angajează să asigure vizibilitatea materialelor premiate în cadrul concursului împreună cu elementele de vizibilitate ale programului de finanțare.

1. **DATE CONTACT PENTRU ÎNSCRIEREA LA CONCURS**

Persoană de contact: Bogdan Romanică, manager proiect

Fundația Corona, str. Păcurari, nr.21, Iași, JUD. Iași, cod poștal: 700511

Email: [bogdan.romanica@fundatiacorona.ro](mailto:bogdan.romanica@fundatiacorona.ro), Telefon: 0232.244.530

*Disclaimer: Conținutul acestui material nu reprezintă în mod obligatoriu poziția oficială a granturilor SEE 2009 – 2014 și a Unității de Management a Proiectului din cadrul Ministerului Culturii.*

*Disclaimer: Fundația Corona nu își asumă răspunderea pentru materialele create de echipele participante la proiect și nu poate fi făcută responsabilă de terți în ceea ce privește originalitatea conținutului sau drepturile de autor. Echipele participante la proiect își asumă respectarea legislației în vigoare și conținutul informațiilor prezentate cu privire la specificul fiecărei minorități.*

****

**ANEXA 1 – APLICAȚIE CONCURS**

Unitatea de învățământ ............................................................................................................................

Localitatea ...............................................................; Județul: ..................................................................

Încercuiți Minoritatea și evenimentul/Gala abordată

|  |  |  |  |
| --- | --- | --- | --- |
|  | **MINORITATEA ABORDATĂ** | **LOCAȚIE GALĂ** | **DATA** |
| **1** | **EVREI** | Iași | 16.01.2016 |
| **2** | **UCRAINENI** | Cluj Napoca | 30.01.2016 |
| **3** | **GERMANI** | Timișoara | 13.02.2016 |
| **4** | **RUSI-LIPOVENI** | Constanța | 26.02.2016 |
| **5** | **TURCI** | Constanța | 26.02.2016 |
| **6** | **TOATE MINORITĂȚILE** | București | 27.02.2016 |

Nume și prenume Profesor coordonator desemnat (Se va atașa CV)

…….............................................................................................................................................................

Nume, prenume și clasa din care provin elevii participanți:

1. ......................................................................................................................................................
2. ......................................................................................................................................................

**Scrisoare de intenție** ce va include (maxim 2 pagini).

* interesul unității de învățământ, al profesorului coordonator și al elevilor față de proiect,
* experiențe similare,
* scurtă descriere a proiectului de amenajare a standului,
* modalități de promovare ulterioară a standului în cadrul școlii.

*(maxim 2 pagini)*

Data: ……………………………………………………………………

|  |  |
| --- | --- |
| Unitatea de învățământ  ………………………………………………………………………….  Director (adjunct)  (nume, prenume)  ………………………………………………………………………….  Semnătura  Ștampila | Profesor coordonator  (nume, prenume)  ………………………………………………………………………….  Semnătura |

1. Date prelucrate din analiza INSSE, http://www.insse.ro/cms/files/RPL2002INS/vol4/tabele/t1.pdf [↑](#footnote-ref-1)
2. Date prelucrate din analiza INSSE, http://www.recensamantromania.ro/rezultate-2/ [↑](#footnote-ref-2)
3. Comparații realizate pe baza documentelor analizate anterior și a prelucrării datelor din baza de date Structura etno-demografică pe arii geografice disponibilă la http://www.edrc.ro/recensamant.jsp?language=0 [↑](#footnote-ref-3)
4. Ibidem [↑](#footnote-ref-4)
5. Ioan Scurtu, *The political-juridical statute of the jews in Romania (1858-2004)*, 2010, pp. 129-135 [↑](#footnote-ref-5)
6. Attila MARKÓ, *Romania, a Europe in miniature, Brief presentation of national minorities*, http://www.dri.gov.ro/driold/documents/31032010-romania-a-europe.pdf [↑](#footnote-ref-6)
7. *Constituţia României*, 2003, disponibilă la http://legislatie.resurse-pentru-democratie.org/const\_2003.php, articolul [↑](#footnote-ref-7)
8. *Ordonanţa 137/2000 privind combaterea discriminării*, 2007, disponibilă la http://www.cncd.org.ro/new/files/file/ORDONANTA\_137.pdf [↑](#footnote-ref-8)